La delegació de Cultura projectarà aquest diumenge “Gran Bola de Fuego”
18 de juny 2015

![Imagen 1](/media/h2nh1gkf/48-gran-bola-de-fuego.jpg)

​La delegació de Cultura de l'Ajuntament de Sagunt oferirà este diumenge, 21 de juny, a les 19 hores, en el Centre Cultural Mario Monreal de Sagunt, una nova sessió dels ja habituals “Diumenges de Cinema”. Concretament, es projectarà la pel·lícula “Gran Bola de Fuego”. Esta producció s'emmarca dins del cicle “Musical Biogràfic” que programa el consistori dins de l'agenda cultural de primavera. L'entrada serà totalment gratuïta.   
  
La pel·lícula de 1989, dirigida per Jim McBride, explica la història de la primerenca carrera musical de Jerry Lee Lewis des de la seua creixent fama com a estel del rock and roll, fent creure a molts que reemplaçaria al «rei del rock and roll», Elvis Presley en 1950 fins al controvertit matrimoni amb la seua neboda segona, Myra Gale Brown (de 13 anys), que va fer que el seu estrellat finalitzara ràpidament.  
  
La durada del film és de 110 minuts i és apta per a tots els públics.

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-cultura-projectara-aquest-diumenge-gran-bola-de-fuego/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-cultura-projectara-aquest-diumenge-gran-bola-de-fuego/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-cultura-projectara-aquest-diumenge-gran-bola-de-fuego/ "Linked In")
*   [](mailto:?body=https://aytosagunto.es/va/actualitat/la-delegacio-de-cultura-projectara-aquest-diumenge-gran-bola-de-fuego/)